MODIFICACIÓN DAS BASES DOS PREMIOS DEMO DAY CORRESPONDENTES AO PROXECTO DEPOEMPRENDE NA FP
ADMINISTRACIÓN LOCAL — Provincial — Deputación Provincial (Outros documentos, notificacións e informacións públicas, 06/05/2020)

EXPEDIENTE 2020009655 ASUNTO Modificación das bases dos Premios Demo Day correspondentes ao proxecto DepoEmprende na FP TRÁMITE RP de modificación das bases dos Premios Demo Day Resultando que con data 29 de abril de 2020 o Xefe do Servizo de Promoción de Emprego e Desenvolvemento Local, coa conformidade do Deputado Delegado de Réxime Interior, Economía, Facenda, Novas Tecnoloxías e ORAL, Don Andrei Ovidiu Sonera Carrano, emite informe-proposta co seguinte teor literal: A Deputación de Pontevedra, dentro da liña de apoio ó emprendemento que está a impulsar en diferentes áreas, desenvolve durante o presente curso escolar a convocatoria do programa DepoEmprende 2019-2020. A Xunta de Goberno da Deputación de Pontevedra, na súa sesión ordinaria do día 20 de maio de 2019 adoptou entre outros, o acordo nº 2.279465 de aprobación das bases e o anuncio do programa DepoEmprende nas modalidades “DepoEmprende na escola”, “DepoEmprende na ESO” e “DepoEmprende na FP” (convocatoria 2019-2020) dirixida ós centros educativos sostidos con fondos públicos dependentes da Consellería de Educación, Universidade e Formación Profesional que impartan ensinanzas de educación primaria, educación especial, educación secundaria obrigatoria e formación profesional da Provincia de Pontevedra. Estes programas son e serán financiados por fondos propios da Deputación de Pontevedra. O proxecto “DepoEmprende na FP” propón unha metodoloxía de ensino-aprendizaxe cuxo eixo central consiste no estudo e a elaboración dun proxecto empresarial. Con este fin, e replicando a actividade realizada en convocatorias pasadas, convocouse unha nova edición de Premios Demo Day publicada en data 20 de febreiro de 2020 (BOPPO nº 35), cuxo obxectivo é promover o lanzamento de proxectos emprendedores impulsados polos estudantes de Formación Profesional, a través dun proceso participativo, competitivo e secuencial que permitira identificar e apoiar proxectos con potencial desenvolvemento. Unha vez finalizado o prazo de presentación de instancias e revisadas as solicitudes, publícase con data 5 de marzo de 2020 (BOPPO nº 44) a lista provisional de centros educativos admitidos e excluídos, tal e como se establece na base quinta. Na base cuarta establécese que, de entre os proxectos presentados premiaranse os mellores segundo as cualificacións do xurado, atendendo aos criterios establecidos na base oitava, e distribuíndo os premios da seguinte maneira, sempre e cando se alcance un número mínimo de 6 proxectos para cada categoría: O desembolso da contía das dotacións dos premios será realizado con cargo á aplicación orzamentaria 20/240.2411.489.00 que ascende a 1.900,00 € (RC: número de operación 202000030699). De acordo coa base oitava, os criterios para a valoración dos proxectos premiados por parte do xurado serán os seguintes: A valoración do proxecto (70% da puntuación total) sería avaliada de forma previa ao acto por parte do xurado, a través da análise do documento que contén a proposta empresarial, elaborada polo alumnado e facilitada ao xurado mediante a Deputación de Pontevedra por correo electrónico. Por outro lado, o 30% correspondente á presentación do proxecto valoraríase polo xurado a través dun acto de presentación destes proxectos no mes de marzo, no cal ademais se faría a entrega presencial dos tres premios. Primeiro.- Como consecuencia da crise sanitaria derivada do COVID-19, a Deputación de Pontevedra tomou a decisión de suspender os diferentes actos “masivos” como medida preventiva ante o virus COVID-19, incluído o acto de celebración dos Premios Demo Day previsto nas bases reguladoras. Deste xeito, con data 20 de marzo emitiuse a RP con número de rexistro 2020003030 de data 14/04/2020 pola que se resolvía a substitución da presentación dos proxectos no acto presencial dos Premios Demo Day pola elaboración e envío de material audiovisual xunto co documento que contén a proposta empresarial, de xeito que o xurado valorase os diferentes criterios establecidos nas bases reguladoras para determinar os tres premiados. Debido ás circunstancias e co fin de recoñecer o esforzo realizado polo alumnado durante o curso, suxeriuse que a parte da valoración do xurado correspondente ao 30% da presentación dos proxectos, que sería valorado no acto, se substituíse pola elaboración de materiais audiovisuais do alumnado. Este material sería facilitado ao Servizo de Promoción do Emprego e Desenvolvemento Local mediante correo electrónico ( depoemprende@depo. es ), para ser posteriormente enviado ao xurado xunto coa documentación correspondente ao proxecto empresarial, co fin de poder concluír coa selección das tres mellores propostas que serían as premiadas. Para tal fin, os criterios de valoración segundo as bases reguladoras aplicaríanse sobre os seguintes recursos elaborados polo alumnado: Proxecto empresarial en formato PDF Ficha de resumo executiva (anexo I das bases reguladoras dos Premios Demo Day) Valoración do proxecto 70 % Innovación; valorarase a parte innovadora do proxecto nos seus aspectos técnicos e/ou no seu modelo de negocio 20 % Contribución social do proxecto 10 % Solidez e viabilidade do proxecto 30 % Estratexia comercial 10 % Material audiovisual Presentación 30 % Calidade, claridade e argumentación 30 % Segundo.- Debido a que o programa DepoEmprende abarca o curso escolar 2019-2020, sería conveniente establecer un prazo voluntario de presentación para esa entrega de proxectos e presentacións por parte dos centros educativos participantes nos Premios Demo Day, considerando para tal fin o prazo mais adecuado o día 22 de maio de 2020 ás 23:59’:59” hs. Unha vez finalizado ese prazo voluntario e recibida no Servizo de Promoción do Emprego e Desenvolvemento Local toda a documentación relativa aos proxectos empresariais a valorar polo xurado, será remitida a cada membro mediante correo-e xunto coa ficha de valoración (seguindo os criterios establecidos nas bases). Unha vez que cada membro do xurado teña a valoración de cada unha das propostas empresariais, deberá enviar a dita valoración ao Servizo de Promoción do Emprego e Desenvolvemento Local mediante correo-e a depoemprende@depo. es, desde onde se emitirá unha acta cos resultados das diferentes valoracións de cada membro e indicando os centros educativos premiados. A dita acta será enviada a cada membro do xurado para que emita a súa conformidade de ser o caso, mediante correo-e.1.- Substituir a presentación dos proxectos empresariais no acto presencial dos Premios Demo Day pola elaboración e envío de material audiovisual. De acordo co procedemento establecido no feito primeiro, substitúese a presentación dos proxectos no acto presencial dos Premios Demo Day do proxecto DepoEmprende na FP, pola elaboración e envío de material audiovisual que se acompañará xunto co documento que contén a proposta empresarial (por correo electrónico depoemprende@depo. es ). 2.- Aprobar o procedemento a seguir para a valoración dos porxectos empresariais polo xurado de acordo co establecido no feito segundo, para determinar os tres premiados atendendo aos criterios establecidos nas bases reguladoras.3.- Establecer o prazo voluntario para a data 22 de maio de 2020 ás 23:59’:59” hs para a entrega de proxectos e presentacións por parte dos centros educativos participantes nos Premios Demo Day, tal e como se establece no feito segundo.4.- Notificar o presente acordo ás partes interesadas. Contra este acordo que pon fin á vía administrativa poderá interpoñerse recurso potestativo de reposición ante a Presidencia, no prazo dun mes, a partir do día seguinte ó desta notificación (artigos 123 e 124 da Lei 39/2015, de 1 de outubro, do Procedemento Administrativo Común das Administracións Públicas) ou ben directamente recurso contencioso-administrativo ante o Xulgado do Contencioso-Administrativo de Pontevedra, no prazo establecido no artigo 46 da Lei 29/1998, de 13 de xullo Reguladora da Xurisdición Contencioso-Administrativa. Todo isto sen prexuízo de que poida ser utilizado calquera outro recurso que estime conveniente. Asinado dixitalmente á marxe.